אדלה שטולטה

אדלה שטולטה (בגרמנית: ; 12 באוקטובר 1932 – 26 בנובמבר 2020) הייתה זמרת סופרן גרמנייה ומורה לשירה. עיקר עבודתה התבססה על יצירותיו הרבות של יוהאן סבסטיאן באך, והיא נודעה בתור ה"פרשנית" הטובה ביותר של יצירותיו של באך בדורה.

 חיים אישיים 
 ילדות ונעורים 
שטולטה נולדה בשנת 1932 בשפרנברג, גרמניה, לקונרד וקטרינה שטולטה. היא למדה בליבק עד שכוחות האוויר הבריטיים התקיפו את העיר ב-1942. באותה שנה עברה עם כל משפחתה לדזרדן עד שגם זו הותקפה ולאחר מכן עברו לפוטסדאם, שם התגוררה רוב חייה. בפוטסדאם שטולטה נחשפה למוזיקה כנסייתית ובשנת 1948 אף קיבלה את התפקיד המוזיקלי הראשון שלה: המלאך מהאורטוריה לחג המולד מאת באך. שטולטה קיבלה ביקורות חיוביות מאוד על התפקיד, וב-1952, במקביל לעבודתה בעיתון של אביה, היא התחילה לימודי שירה פרטיים אצל  ברוסטוק.

 משפחה 
בשנת 1953 אדלה שטולטה התחתנה עם נגן הפסנתר , והביאה עמו שלושה ילדים: אנדריאס ב-1954, סבסטיאן ב-1961, ואנרודה ב-1967.

 חיים מקצועיים 
 שירה 
בתחילת דרכה שטולטה הופיעה בערים גרמניות כמו לייפציג, מנהיים ודרזדן. היא הופיעה עם מקהלות נוער שהיו מפורסמות מאוד באותה התקופה: מקהלת הצלב של דרזדן (Kreuzchor Dresden) ומקהלת הנערים סנט תומאס (Thomanerchor Leipzig). היא אף הקליטה אורטוריות (יצירות מוזיקליות גדולות) לתחנת הרדיו המקומית של לייפציג עם מקהלת סנט תומאס, בנוסף על ההופעות החיות.

ב-1959 היא הופיעה בפסטיבל באך במילהאוזן, דבר שתרם למוניטין ההולך ומתהווה שלה כאחת מה"פרשניות" הטובות ביותר של יצירותיו של באך בדורה. בשנה שלאחר מכן היא שרה כסופרן ב-11 תקליטים שונים בניצוחו של קורט תומאס, כאשר כל השירים שביצעה היו של באך.

בשנת 1961 נבנתה חומת ברלין; שטולטה, שחיה אז תחת שלטון קומוניסטי בגרמניה המזרחית, נאלצה לבטל את כל ההופעות המתוכננות שלה במדינות המערב, דבר שפגע בקריירה שלה. למרות זאת, סוטולטה המשיכה להקליט לתחנות הרדיו המקומיות בניצוחו של ארהארד מאוארסברגר, והקלטותיה הושמעו בימי ראשון בבוקר ברדיו.

בשנים שלאחר מכן שטולטה שיתפה פעולה עם זמרים וזמרות רבים, דוגמת גרדה שרייבר, הנס-יואכים רוטש והרמן כריסטיאן פולסטר. בנוסף לשיתופי הפעולה הפרטיים היא גם שיתפה פעולה עם חברות ותאגידים, כגון דאצ'ה שלאפלטון VEB, הפילהרמונית של דרזדן ותזמורת באך של לייפציג.

קריירת השירה של שטולטה הביאה אותה לרחבי העולם ולעבודה עם מנצחים ואומנים רבים, ביניהם הלמוט קוך, קורט מאזור ובן זוגה, נגן הפסנתר וולפרם איוור. בשנת 1972 לקחה הפסקה מהעיסוק בשירה והתמקדה בקריירת ההוראה שלה.

 הוראה 
לקראת סוף קריירת השירה שלה, שטולטה החלה ללמד שירה בפורומים שונים. מ-1975 עד 1983 שטולטה לימדה קורסי קיץ לשירת אורטוריות וקנטטות (יצירות קוליות) בוורוצלב וב-1979 העבירה קורס זמר אורטוריה בפוזנן. ב-1980 הציעה להוביל שיעור אורטוריה קבוע באוניברסיטה למוזיקה בפוזנן, אך הצעתה נדחתה.

בין השנים 1975–1993 שטולטה העבירה קורסי אורטוריה באוניברסיטה למוזיקה בגדנסק, לאחר מכן הייתה מאמנת קולית ב"קמרטה ווקאל" בברלין, ובין השנים 1990–2005 הייתה מורה לשירה במחלקה למוזיקה ומאוחר יותר במחלקה למוזיקה אקומנית של האוניברסיטה לאומנויות של ברלין.

 פרסים ותארים של כבוד 
שטולטה כיהנה כיושבת ראש אגודת החברים של פוטסדאמר קנטוריי בכנסיית הגואל בברלין בין השנים 1997–2005, ומשנת 2005 היא מכהנת כיו"ר כבוד של אגודת חברים זו. בשנת 1966 שטולטה זכתה בפרס האומנות של הגרמניה המזרחית. בשנת 2006 מונתה לחברת כבוד בחברת באך החדשה של לייפציג, ובשנת 2007 זכתה בצלב הכבוד של הרפובליקה הפדרלית הגרמנית.

קישורים חיצוניים
 ביוגרפיה

 הערות שוליים 

קטגוריה:מורות למוזיקה
קטגוריה:מורים למוזיקה בגרמניה
קטגוריה:זמרות סופרן
קטגוריה:זמרי סופרן
קטגוריה:נשים זוכות פרסים: אמנות
קטגוריה:גרמניות שנולדו ב-1932
קטגוריה:גרמנים שנולדו ב-1932
קטגוריה:גרמנים שנפטרו ב-2020
קטגוריה:נפטרות ב-2020